Source: https://www.clujust.ro/asociatia-vedem-just-reactie-la-decizia-in-care-se-critica-protocolul-sri-piccj-solutia-este-profund-discutabila/
Timestamp: 2019-07-17 06:24:17+00:00

Document:
Asociația VeDem Just, reacție la decizia în care se critică protocolul SRI-PÎCCJ: ”soluția este profund discutabilă” - CLUJUST
Acasă » ȘTIRI » Asociația VeDem Just, reacție la decizia în care se critică protocolul SRI-PÎCCJ: ”soluția este profund discutabilă”
Asociația VeDem Just, reacție la decizia în care se critică protocolul SRI-PÎCCJ: ”soluția este profund discutabilă”
CluJust 05/09/2018 ȘTIRI Spune-ți părerea!
Asociația VeDem Just, în care este membru fondator și judecătorul Cristi Danileț, critică decizia definitivă de achitare a Curții Militare de Apel București, motivată prin faptul că interceptările s-au făcut în baza protocolului SRI-PÎCCJ. ”Este profund discutabilă, astfel că VeDem Just solicită Inspecției Judiciare și PICCJ să facă demersurile ce se impun”, se arată în comunicatul asociației.
”Față de decizia Curții Militare de Apel publicată astăzi (4 septembrie -n.red) în presă prin care un subofițer de Jandarmerie trimis în judecată pentru luare de mită condamnat în primă instanță a fost în final achitat pe motiv că interceptările folosite împotriva lui au fost efectuate de ofițeri SRI în baza unui PROTOCOL strict secret încheiat cu Parchetul, VeDem Just exprimă următorul PUNCT DE VEDERE:
– Protocolul SRI-PICCJ incident în cauză a fost încheiat în 2009 și el a permis procurorilor să utilizeze aparatura SRI pentru efectuarea de interceptări și înregistrări, acestea fiind autorizate în prealabil de judecători;
– faptele de luare de mită au fost comise de subofițer în anul 2014 și este de presupus că interceptările au fost efectuate în această perioadă cel mai târziu în februarie 2015;
– inculpatul a fost arestat timp de o lună în martie 2015, în cursul urmăririi penale;
– inculpatul este trimis în judecată în luna noiembrie 2015;
– în faza de cameră preliminară se constată legalitatea probelor la Tribunalul Militar Cluj pe 07.10.2015 iar soluția este menținută de Curtea Miltară de Apel București la 16.12.2015;
– prin decizia 51 din februarie 2016 CCR decide că nu se mai poate apela la SRI pentru efectuarea de interceptări în afara cazurilor de siguranță națională iar potrivit Constituției decizia CCR se aplică numai pentru viitor;
– începând cu luna martie 2016 ICCJ decide în mod constant că interceptările făcute de SRI anterior deciziei CCR sunt valabile;
– subofițerul din cauză a fost condamnat de prima instanță în noiembrie 2017 și a fost achitat definitiv în 12 iulie 2018.
În aceste condiții, VeDem Just constată că în apel Curtea Militară a analizat din nou legalitatea probelor (iulie 2018) deși acest lucru fusese făcut în camera preliminară (dec. 2015). Mai mult, Curtea a încălcat principiul de procedură penală potrivit căruia legea de procedură se aplică numai pentru viitor și actele întocmite sub legea veche de organul competent la acea dată rămân valabile – este tocmai motivul pentru care ICCJ a avut o practică constantă ulterior deciziei CCR 51/2016 în a menține interceptările și înregistrările autorizate de judecători și efectuate de SRI la cererea procurorului.
Ca urmare, soluția Curții Militare de Apel este profund discutabilă, astfel că VeDem Just solicită Inspecției Judiciare și PICCJ să facă demersurile ce se impun.”, se arată în postarea de pe pagina de Facebook a asociației.
Anterior Decizie definitivă de achitare, cu referiri la Protocolul secret SRI-PÎCCJ: ”protocolul adaugă la lege”
Următor Două primării de municipii din județul Cluj au spart mii de euro pe cazări la mare, chiar și la 4 stele

References: CCR 
 CCR 
 ICCJ 
 CCR 
 ICCJ 
 CCR